În 1914 au existat mai multe atacuri sângeroase ale turcilor (inclusiv ale militarilor turci) împotriva locuitorilor greci din Maditos. În 17 aprilie 1915 orașul a fost evacuat într-un termen de cinci ore. Turcii au jefuit proprietățile populației grecești, în ciuda promisiunii date mitropolitului grec de generalul turc Mehmed Esad Pasha că proprietățile creștine vor fi respectate. Grecii au fost prădați de toate bunurile, au stat patru zile în munți și apoi au fost îmbarcați pe vapoare și deportați în zona Cizic, aflată pe celălalt mal al Strâmtorii Dardanele. Mulți dintre ei au murit acolo din cauza lipsurilor. Aceste măsuri au făcut parte din campania de persecutare continuă a grecilor din Imperiul Otoman de la acea vreme. În 1916 o grecoaică din Maditos a fost violată de optsprezece militari turci.